- schválené Obecným zastupiteľstvom v Žabokreky dňa 16.11.2023 uznesením č.

Obec Žabokreky v súlade s § 11 ods. 4 písm. a/ zákona č. 369/1990 Zb. o obecnom zriadení v znení neskorších predpisov a § 9 zákona č. 138/1991 Zb. o majetku obcí v znení neskorších predpisov

# v y d á v a

Zásady hospodárenia a nakladania s majetkom obce Žabokreky

Článok 1

## Úvodné ustanovenia

1. Obec Žabokreky ( ďalej len „obec“ ) je samostatný územný samosprávny a správny celok Slovenskej republiky. Je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
2. Tieto zásady sa vzťahujú na majetok vo vlastníctve obce a upravujú najmä:
	1. obsahové vymedzenie majetku obce,
	2. kritériá na určenie majetku obce za prebytočný alebo za neupotrebiteľný,
	3. nadobúdanie a prevody vlastníctva majetku obce,
	4. postup prenechávania majetku obce do užívania právnickým alebo fyzickým osobám,
	5. dôvody hodné osobitného zreteľa pri nakladaní s majetkom obce,
	6. podmienky, za ktorých bude možné znížiť kúpnu cenu oproti všeobecnej hodnote majetku pri prevodoch majetku obce z dôvodu hodného osobitného zreteľa a podmienky pre zníženie nájomného pri nájmoch majetku obce z dôvodu hodného osobitného zreteľa,
3. správu majetku obce a práva a povinnosti organizácií, ktoré obec založilo alebo zriadilo, pri správe majetku obce,
4. podmienky odňatia majetku organizáciám, ktoré obec založilo alebo zriadilo,
5. hospodárenie a nakladanie s majetkovými právami obce,
6. nakladanie s cennými papiermi,
7. ktoré úkony organizácií podliehajú schváleniu orgánmi obce,
8. spôsoby výkonu práv vyplývajúcich z vlastníctva cenných papierov a majetkových podielov na právnických osobách založených obecm alebo v ktorých má obec postavenie ovládajúcej osoby alebo rozhodujúci vplyv s dôrazom na transparentnosť a efektívnosť nakladania,
	1. právomoci a úlohy orgánov pri nakladaní s majetkom obce.

Článok 2

## Vymedzenie pojmov

1. ***Majetkom obce*** sú veci vo vlastníctve obce, vrátane finančných prostriedkov, majetkové práva obce a majetkové práva právnických osôb založených, alebo zriadených obcou. Majetok obce tvoria najmä:
	1. veci, ktoré prešli do vlastníctva obce, na základe zákona č. 138/1991 Zb. o majetku obcí v znení neskorších predpisov,
	2. ďalšie veci a súvisiace majetkové práva, ktoré obec získa pri hospodárení s vlastným majetkom, v rámci svojej činnosti, pri plnení úloh vyplývajúcich zo zákona č. 369/1990 Zb. o obecnom zriadení v znení neskorších predpisov,
	3. pohľadávky a iné majetkové práva,
	4. finančné prostriedky a cenné papiere,
	5. hnuteľné a nehnuteľné veci,
	6. veci získané obcou na základe ďalších právnych predpisov.
2. ***Obecné organizácie*** – rozpočtové a príspevkové organizácie zriadené obcou v zmysle platných právnych predpisov.
3. ***Správca obecného majetku*** – subjekt, ktorému bol zverený majetok obce do správy.
4. ***Správa majetku obce*** - je oprávnenie majetok držať, užívať, brať úžitky a nakladať s ním v súlade so zákona č. 138/1991 Zb. o majetku obcí v znení neskorších predpisov, týmito zásadami, Štatútom obce Žabokreky, Všeobecne záväznými nariadeniami Obce Žabokreky a ostatnými súvisiacimi právnymi predpismi.
5. ***Hodnota zmluvy*** – pri určovaní predpokladanej hodnoty zákazky podľa článku 4 ods. 9 písm.a) podpísm. aa) bod 23 týchto zásad sa vychádza z § 6 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Pri ostatných zmluvách sa hodnota zmluvy určuje s prihliadnutím na konkrétne okolnosti (napr. podľa znaleckého posudku).

# Článok 3

## Kritéria pre určenie prebytočného a neupotrebiteľného majetku obce

1. Prebytočný majetok – je majetok, ktorý nie je a ani v budúcnosti nebude podľa rozhodnutia obce užívaný obcou ako vlastníkom, prípadne správcom na plnenie jeho úloh alebo v budúcnosti by starostlivosť o tento majetok bola ekonomicky neefektívna a nevýhodná (zvyšovanie nákladov na údržbu, správu...)

Za prebytočný majetok sa považuje aj časť majetku, ktorá presahuje rozsah primeraný potrebám obce.

1. Neupotrebiteľný majetok – je majetok, ktorý pre svoje úplné opotrebovanie, poškodenie, zastaranosť, alebo nehospodárnosť v prevádzke nemôže už slúžiť svojmu účelu. Za neupotrebiteľný majetok sa považujú aj budovy a stavby, ktoré treba odstrániť v dôsledku výstavby, prestavby alebo rozšírenia objektu.

Neupotrebiteľné veci sú tie, ktoré už obec nemôže využiť ani ako materiál alebo náhradné diely.

Tento majetok možno zlikvidovať na základe rozhodnutia úradu alebo obcou zriadenej organizácie podľa kritérií určených v týchto zásadách.

# Článok 4

## Nakladanie s majetkom obce

1. Obec vykonáva úkony súvisiace s riadnym hospodárením s majetkom obce a majetkom vo vlastníctve štátu prenechaným mestu na dočasné užívanie, v rámci ktorých majetok:
	1. využíva v rámci plnenia úloh vyplývajúcich pre obec v súlade s platnou právnou úpravou,
	2. dáva do užívania (napr. prenajíma, vypožičiava),
	3. zveruje do správy obcou zriadeným organizáciám,
	4. uzatvára zmluvy o výkone správy s obchodnými spoločnosťami alebo inými právnickými osobami,
	5. vkladá do obchodných spoločností založených v zmysle Obchodného zákonníka alebo môže zo svojho majetku založiť inú právnickú osobu,
	6. prijíma úver, poskytuje pôžičky, odpúšťa pohľadávky, zakladá majetok pre zriadenie záložného práva okrem prípadov, kde to neumožňuje platná právna úprava (napr. § 7a ods. 4 zákona č. 138/1991 Zb. v znení neskorších predpisov)
	7. prevádza vlastnícke právo k majetku.
2. Obec pri nakladaní s majetkom (prevody, prenechávanie majetku do užívania) postupuje v súlade s § 9a a 9aa zákona č. 138/1991 Zb. o majetku obcí v znení neskorších predpisov a príslušnými VZN.
3. Obec pri prevodoch majetku obce z dôvodu hodného osobitného zreteľa postupuje v súlade

§ 9a ods. 15 písm. f) zákona č. 138/1991 Zb. o majetku obcí v znení neskorších predpisov. V súlade s predchádzajúcou vetou sa určujú ako dôvody hodné osobitného zreteľa prevody:

* 1. pozemkov tvoriacich jediný prístup k nehnuteľnosti vo vlastníctve žiadateľa za predpokladu, že prevádzaná výmera nepresahuje 100 m2,
	2. pozemkov dlhodobo využívaných vlastníkom susednej nehnuteľnosti za predpokladu, že prevádzaný pozemok nemá využitie pre vlastníkov ostatných susedných nehnuteľností, (napr. predzáhradky pred rodinnými domami, kde sú umiestnené aj vstupy do domov, garáží a pod., záhrady za rodinnými domami, na ktoré je prístup len cez pozemok žiadateľa) za predpokladu, že prevádzaná výmera nepresahuje 300 m2,
	3. pozemku, na ktorý je prístup len cez pozemok žiadateľa,
	4. pozemkov v záhradkových osadách pri dodržaní zákona 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov,
	5. pozemku, ktorý bol v minulosti predmetom prevodu do vlastníctva žiadateľa, avšak nedošlo k zápisu prevodu vlastníctva tohto pozemku v katastri nehnuteľností. Podmienkou tohto prevodu je preukázanie
		1. platného a účinného právneho úkonu, predmetom ktorého bol prevod vlastníctva,
		2. úhrady kúpnej ceny (tzv. krivdy z minulosti)
	6. pozemku, ktorý bezprostredne susedí s bytovým domom a bude slúžiť na účely obnovy a rekonštrukcie bytového domu (zateplenie, výstavba balkónov a loggií a pod.) alebo na účely vybudovania bezbariérových prístupov a to v rozsahu nevyhnutnom pre daný účel,
	7. majetku na úseku vodovodov a kanalizácií v súlade so zákonom č. 442/2002 Z. z. o verejných vodovodoch a verejných kanalizáciách v znení neskorších predpisov,
	8. zámena nehnuteľností,
	9. nehnuteľností, ktoré budú využívané na všeobecne akceptovateľný verejnoprospešný účel najmä v oblasti sociálnej, zdravotnej, kultúrnej, kreatívnej, výchovno-vzdelávacej športovej, komunitnej a výskumnej,
	10. pozemkov, ktoré budú naďalej užívané širokou verejnosťou a ktoré nie sú v súlade s platným územným plánom obce určené na zastavanie (zeleň, detské ihriská, priľahlé pozemky k bytovým domom, a pod.),
	11. pozemku, ktorý je susedný s nehnuteľnosťou vo vlastníctve žiadateľa s podmienkou vybudovania vyvolaných investícií alebo verejnoprospešných stavieb (napr. výstavba, rekonštrukcia komunikácií, spevnených plôch, detských ihrísk, mobiliáru), ktoré budú po kolaudácii prevedené do vlastníctva obce za kúpnu cenu 1,- €.

Na prevod vlastníckeho práva k nehnuteľnostiam z vyššie uvedených dôvodov, ako dôvodov hodných osobitného zreteľa nie je právny nárok, t. j. obecné zastupiteľstvo je oprávnené aj v prípadoch prevodu podľa ktoréhokoľvek z písm. a) až k) vyššie rozhodnúť, že prevod vlastníckeho práva k nehnuteľnosti sa zrealizuje na základe obchodnej verejnej súťaže, dražbou alebo priamym predajom.

1. Obec pri prenechaní majetku obce do nájmu alebo výpožičky z dôvodu hodného osobitného zreteľa postupuje v súlade § 9aa ods. 2 písm. e) zákona č. 138/1991 Zb. o majetku obcí v znení neskorších predpisov. V súlade s predchádzajúcou vetou sa určujú ako dôvody hodné osobitného zreteľa nájom alebo výpožička:
	1. pozemkov za účelom zriadenia staveniska za predpokladu, že ide o pozemok bezprostredne susediaci s pozemkom, na ktorom bude prebiehať výstavba, a to v rozsahu nevyhnutom pre zriadenie staveniska na dobu nevyhnutnú pre výstavbu,
	2. pozemkov za účelom ich užívania ako záhradky v zriadených záhradkových osadách alebo samostatne mimo záhradkových osád,
	3. pozemkov pod informačnými, navádzacími tabuľami a inými reklamnými zariadeniami (nie však billboardami alebo obdobnými reklamnými zariadeniami),
	4. pozemkov a plôch za účelom zriadenia letných alebo celoročných terás, ak o zriadenie terasy na konkrétnom pozemku a ploche je iba jeden záujemca
	5. pozemkov pod jestvujúcou legálnou stavbou vo vlastníctve žiadateľa o prenájom,
	6. pozemkov tvoriacich jediný prístup k nehnuteľnosti vo vlastníctve alebo nájme žiadateľa vo výmere max 100 m2,
	7. majetku, ktorý bude využívaný na všeobecne akceptovateľný verejnoprospešný účel najmä v oblasti sociálnej, zdravotnej, kultúrnej, kreatívnej, výchovno-vzdelávacej a športovej, komunitnej a výskumnej,
	8. pozemkov dlhodobo využívaných vlastníkom susednej nehnuteľnosti za predpokladu, že daný pozemok nemá využitie pre vlastníkov ostatných susedných nehnuteľností, (napr. predzáhradky pred rodinnými domami, kde sú umiestnené aj vstupy do domov, garáží a pod., záhrady za rodinnými domami, na ktoré je prístup len cez pozemok žiadateľa) za predpokladu, že výmera pozemku nepresahuje 300 m2,
	9. pozemkov dlhodobo užívaných poľnohospodárskym družstvom za účelom jeho obhospodarovania v súlade so zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov v znení neskorších predpisov,
	10. pozemku, ktorý bezprostredne susedí s bytovým domom a bude slúžiť na účely obnovy a rekonštrukcie bytového domu (zateplenie, výstavba balkónov a loggii a pod.) alebo na účely vybudovania bezbariérových prístupov a to v rozsahu nevyhnutnom pre daný účel,
	11. pozemkov, ktoré budú naďalej užívané širokou verejnosťou, a ktoré nie sú v súlade s platným územným plánom obce určené na zastavanie (zeleň, detské ihriská, priľahlé pozemky k bytovým domom, a pod.),
	12. pozemkov za účelom výstavby vyvolaných investícií alebo verejnoprospešných stavieb (napr. výstavba, rekonštrukcia komunikácií, spevnených plôch, detských ihrísk, mobiliáru, inžinierskych sietí), ktoré budú po kolaudácií prevedené do vlastníctva obce za kúpnu cenu 1,- €,
	13. nehnuteľností s podmienkou reciprocity na verejnoprospešné účely obce,
	14. majetku na úseku vodovodov a kanalizácií v súlade so zákonom č. 442/2002 Z. z. o verejných vodovodoch a verejných kanalizáciách v znení neskorších predpisov,
	15. športovej infraštruktúry,
	16. predajných zariadení a plôch počas príležitostných trhov alebo predajných zariadení na dočasnom trhovisku pri kultúrnom dome Žabokreky a trhovom mieste v obci Žabokreky pri reštaurácii RANČ.

Na prenájom nehnuteľností alebo prenechanie nehnuteľností do výpožičky z vyššie uvedených dôvodov, ako dôvodov hodných osobitného zreteľa nie je právny nárok, t. j. obecné zastupiteľstvo je oprávnené aj v prípadoch nájmu alebo výpožičky podľa ktoréhokoľvek z písm. a) až r) vyššie rozhodnúť, že nájom alebo výpožička nehnuteľnosti sa zrealizuje na základe obchodnej verejnej súťaže, dražbou alebo priamym predajom

1. Pri prevodoch majetku obce z dôvodu hodného osobitného zreteľa v súlade § 9a ods. 15 písm. f) zákona č. 138/1991 Zb. o majetku obcí v znení neskorších predpisov môže obec znížiť kúpnu cenu oproti všeobecnej hodnote majetku za nasledovných podmienok:
	1. dôvod hodný osobitného zreteľa musí byť riadne odôvodnený v materiáli predloženom na zasadnutie obecného zastupiteľstva, nepostačuje iba odkaz na niektoré z písmen podľa bodu 3 tohto článku,
	2. zámer previesť majetok obce týmto spôsobom a všeobecnú hodnotu prevádzaného majetku obec zverejní na úradnej tabuli, na svojom webovom sídle a iným vhodným spôsobom - zverejnením informácie o zámere previesť majetok obce s odkazom na

úradnú tabuľu obce a na sociálnych sieťach obce najmenej 15 dní pred schvaľovaním prevodu a tieto údaje sú zverejnené najmenej do schválenia prevodu,

* 1. všeobecná hodnota prevádzaného majetku musí byť stanovená znaleckým posudkom, ktorý v deň schválenia prevodu nie je starší ako deväť mesiacov; stanovenie všeobecnej hodnoty prevádzaného majetku znaleckým posudkom sa nevyžaduje, ak hodnota majetku obce neprevyšuje **3 000 eur** na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci,
	2. je splnená niektorá z nasledujúcich podmienok:
		1. ide o prevod nehnuteľností, ktoré budú využívané na všeobecne akceptovateľný verejnoprospešný účel najmä v oblasti sociálnej, zdravotnej, kultúrnej, kreatívnej, výchovno-vzdelávacej, športovej, komunitnej a výskumnej oblasti,
		2. ide o prevod pozemkov, ktoré budú naďalej užívané širokou verejnosťou, a ktoré nie sú v súlade s platným územným plánom obce určené na zastavanie (zeleň, detské ihriská, priľahlé pozemky k bytovým domom a pod.),

Podmienky, resp. účel prevodu nehnuteľností uvedený v bode I) a II) je kupujúci povinný zachovať **najmenej počas 5 rokov** (**ak obecné zastupiteľstvo neurčí dlhšiu lehotu)** odo dňa nadobudnutia vlastníckeho práva k prevádzanej nehnuteľnosti. V prípade nedodržania účelu v stanovenej lehote, je kupujúci povinný doplatiť rozdiel medzi kúpnou cenou dohodnutou v kúpnej zmluve a všeobecnou hodnotou majetku stanovenou znaleckým posudkom vypracovaným obcou v čase porušenia zmluvnej podmienky. Počas stanovenej lehoty pre zachovanie účelu prevodu nehnuteľností je kupujúci oprávnený previesť vlastnícke právo k nehnuteľnosti na tretiu osobu len s predchádzajúcim súhlasom obecného zastupiteľstva a zároveň musí tretiu osobu zaviať k splneniu podmienok, ktoré mu ako kupujúcemu vyplývali z uzatvorenej zmluvy. V prípade porušenia ktorejkoľvek z povinností podľa predchádzajúcej vety bude mať Obec Žabokreky právo požadovať úhradu zmluvnej pokuty vo výške 20% zo všeobecnej hodnoty prevádzaného majetku a zároveň bude mať Obec Žabokreky právo odstúpiť od zmluvy.

* + 1. ide o prevod pozemku, na ktorom sa nachádzajú verejné inžinierske siete alebo ide o pozemok, ktorý je zaťažený vecným bremenom alebo inou ťarchou, ak hodnota prevádzaného pozemku nebola určená znaleckým posudkom, ktorý by rešpektoval existenciu inžinierskych sietí, vecného bremena alebo inej ťarchy. V tomto prípade je možné znížiť kúpnu cenu do výšky 50% oproti všeobecnej hodnote predávaného pozemku,
		2. ide o prevod majetku z dôvodu osobitného zreteľa podľa bodu 3 písm. e) tohto článku (krivdy z minulosti),
		3. ide o prevod majetku, ktorý bol užívaný kupujúcim na základe platnej nájomnej zmluvy a kupujúci počas doby jeho užívania vynaložil náklady na jeho zhodnotenie, s podmienkou ich vydokladovania,
		4. ide o prevod majetku na úseku vodovodov a kanalizácií v súlade so zákonom č. 442/2002 Z. z. o verejných vodovodoch a verejných kanalizáciách v znení neskorších predpisov za podmienok schválených Obecným zastupiteľstvom v Žabokrekoch.

Na zníženie kúpnej ceny pri prevode vlastníckeho práva k nehnuteľnostiam z vyššie uvedených dôvodov, nie je právny nárok, t. j. obecné zastupiteľstvo je oprávnené aj v prípadoch uvedených vyššie rozhodnúť, že kúpna cena znížená nebude.

1. Pri prenechaní majetku obce **do nájmu z dôvodu hodného osobitného zreteľa** v súlade § 9aa ods. 2písm. e) zákona č. 138/1991 Zb. o majetku obcí v znení neskorších predpisov môže obec znížiť cenu nájmu oproti všeobecnej hodnote majetku za nasledovných podmienok:
	1. dôvod hodný osobitného zreteľa musí byť riadne odôvodnený v materiáli predloženom na zasadnutie obecného zastupiteľstva, nepostačuje iba odkaz na niektoré z písmen podľa bodu 4 tohto článku,
	2. zámer prenajať majetok obce týmto spôsobom a všeobecnú hodnotu nájmu majetku obec zverejní na úradnej tabuli, na svojom webovom sídle a iným vhodným spôsobom

- zverejnením informácie o zámere prenajať majetok obce s odkazom na úradnú tabuľu obce a na sociálnych sieťach obce najmenej 15 dní pred schvaľovaním prevodu a tieto údaje sú zverejnené najmenej do schválenia nájmu,

* 1. všeobecná hodnota nájmu majetku musí byť stanovená znaleckým posudkom, ktorý v deň schvaľovania nájmu nie je starší ako deväť mesiacov; stanovenie všeobecnej hodnoty nájomného znaleckým posudkom sa nevyžaduje, ak hodnota nájomného v úhrne za celé obdobie nájmu neprevyšuje 10 000 eur na základe preukázateľného porovnania s obdobným nájmom alebo inou verejne dostupnou ponukou na nájom obdobnej veci,
	2. je splnená niektorá z nasledujúcich podmienok:
		1. ide o nájom pozemkov za účelom zriadenia staveniska za predpokladu, že ide o pozemok bezprostredne susediaci s pozemkom, na ktorom bude prebiehať výstavba a to v rozsahu nevyhnutnom pre zriadenie staveniska na dobu nevyhnutnú pre výstavbu,
		2. ide o nájom pozemkov za účelom ich užívania ako záhradky v zriadených záhradkových osadách alebo samostatne mimo záhradkových osád,
		3. ide o nájom pozemkov pod informačnými, navádzacími tabuľami a inými reklamnými zariadeniami (nie však billboardami alebo obdobnými reklamnými zariadeniami)
		4. ide o nájom pozemkov a plôch za účelom zriadenia letných alebo celoročných terás
		5. ide o nájom pozemkov pod jestvujúcou legálnou stavbou vo vlastníctve žiadateľa o prenájom,
		6. ide o nájom pozemkov tvoriacich jediný prístup k nehnuteľnosti vo výmere max. 100 m2,
		7. ide o nájom majetku, ktorý bude užívaný na všeobecne akceptovateľný verejnoprospešný účel najmä v oblasti sociálnej, zdravotnej, kultúrnej, kreatívnej, výchovno-vzdelávacej, športovej, komunitnej a výskumnej na krátkodobý nájom nepresahujúci 10 dní v kalendárnom mesiac
		8. ide o nájom hnuteľnej veci vo vlastníctve obce,ktorej zostatková cena je nižšia ako 3500€,
		9. ide o nájom pozemkov dlhodobo využívaných vlastníkom susednej nehnuteľnosti za predpokladu, že daný pozemok nemá využitie pre vlastníkov ostatných susedných nehnuteľností, (napr. predzáhradky pred rodinnými domami, kde sú umiestnené aj vstupy do domov, garáží a pod., záhrady za rodinnými domami, na ktoré je prístup len cez pozemok žiadateľa) za predpokladu, že výmera pozemku nepresahuje 300 m2
		10. ide o nájom pozemku, ktorý bezprostredne susedí s bytovým domom a bude slúžiť na účely obnovy a rekonštrukcie bytového domu (zateplenie, výstavba balkónov a loggií a pod.) alebo na účely vybudovania bezbariérových prístupov a to v rozsahu nevyhnutnom pre daný účel
		11. ide o nájom pozemkov, ktoré budú naďalej užívané širokou verejnosťou a ktoré nie sú v súlade s platným územným plánom obce určené na zastavanie (zeleň, detské ihriská, priľahlé pozemky k bytovým domom , a pod.),
		12. ide o nájom pozemkov za účelom výstavby vyvolaných investícií alebo verejnoprospešných stavieb (napr. výstavba, rekonštrukcia komunikácií, spevnených plôch, detských ihrísk, mobiliáru, inžinierskych sietí), ktoré budú po kolaudácií prevedené do vlastníctva obce za kúpnu cenu 1,- €,
		13. ide o nájom priestorov v FK Slovan Žabokreky a Kynologický klub Žabokreky pre fyzické osoby a právnické osoby, ktoré sú členmi uvedených klubov v súlade s podmienkami členstva zverejnenými na [www.zabokreky.sk](http://www.zabokreky.sk) a zároveň sú účastníkmi konkrétneho programu v rámci projektov,
		14. ide o nájom predajných zariadení a plôch počas príležitostných trhov alebo predajných zariadení na trhových miestach obce,

Pri prenájme majetku podľa bodu I) až XIII) je možné znížiť cenu nájmu oproti všeobecnej hodnote nájomného maximálne do výšky nájomného uvedeného v prílohe č.1, 2, 3 a 4 týchto zásad.

* + 1. ide o nájom nehnuteľností s podmienkou reciprocity na verejnoprospešné účely obce za podmienok schválených Obecným zastupiteľstvom v Žabokrekoch,
		2. ide o nájom pozemkov dlhodobo užívaných poľnohospodárskym družstvom za účelom jeho obhospodarovania v súlade so zákonom č. súlade so zákonom č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov v znení nesk. predpisov,
		3. ide o nájom majetku na úseku vodovodov a kanalizácií v súlade so zákonom č. 442/2002 Z.z. o verejných vodovodoch a verejných kanalizáciách v znení neskorších predpisov za podmienok schválených Obecným zastupiteľstvom v Žabokreky,
		4. ide o nájom majetku, ktorý bude užívaný na všeobecne akceptovateľný verejnoprospešný účel najmä v oblasti sociálnej, zdravotnej, kultúrnej, kreatívnej, výchovno-vzdelávacej, športovej komunitnej a na dlhodobý nájom prekračujúci 10 dní v kalendárnom mesiaci,
		5. ido o nájom športovej infraštruktúry,

V prípade schválenia zníženia ceny nájmu až do výšky 100% uzatvorí obec so žiadateľom zmluvu o výpožičke, pričom takéto zníženie až do výška 100 % je možné len v prípadoch podľa bodu XIV a XIX.

Na zníženie nájomného pri prenájmoch majetku z vyššie uvedených dôvodov, nie je právny nárok, t.j. obecné zastupiteľstvo je oprávnené aj v prípadoch uvedených vyššie rozhodnúť, že nájomné znížené nebude.

1. Pri hospodárení a nakladaní s majetkom obce rozhodujú:
2. mestské zastupiteľstvo,
3. starosta obce,
4. štatutárny zástupca obcou zriadenej organizácie.
5. Poradnými orgánmi pri hospodárení s majetkom obce sú najmä:
6. Finančná a majetková komisia Obecného zastupiteľstva v Žabokreky,
7. Pri hospodárení a nakladaní s majetkom obce sa kompetencie delia takto:

# Obecné zastupiteľstvo:

aa) schvaľuje:

* 1. spôsob prevodu nehnuteľného majetku obce okrem prípadov uvedených v § 9 ods. 2 písm. a/ zákona č. 138/1991 Zb. o majetku obcí v znení neskorších predpisov, t. j. prípadov, kedy sa postupuje podľa zákona č. 182/1993 Z.z. o vlastníctve bytov a nebytových priestorov v znení neskorších predpisov (v tomto prípade musí byť v zmluve uvedené, že predaj nehnuteľnej veci nepodlieha schváleniu obecným zastupiteľstvom v súlade s § 9 ods. 2 písm. a/ zákona č. 138/1991 Zb. o majetku obcí v znení neskorších predpisov),
	2. podmienky obchodnej verejnej súťaže pri prevode vlastníctva nehnuteľného majetku obce,
	3. prevody vlastníctva nehnuteľného majetku, ak sa realizujú priamym predajom alebo obchodnou verejnou súťažou, ak v podmienkach tejto súťaže nebola určená požadovaná cena nehnuteľného majetku,
	4. nájom, alebo výpožičku nehnuteľných vecí, ktorých trvanie s tým istým nájomcom prekročí 10 kalendárnych dní v kalendárnom mesiaci,
	5. nájom hnuteľných vecí, ktorých zostatková hodnota je vyššia ako 1.000,- €,
	6. nájom majetku obce, ak úhrn súm nájomného počas celej doby nájmu presiahne 1.000,-

€,

* 1. predaj hnuteľných vecí samostatne nad hodnotu 500,- € (pre posúdenie hodnoty hnuteľných vecí je rozhodujúca ich zostatková hodnota),
	2. výpožičku hnuteľných vecí a nehnuteľností,
	3. prijatie úveru a súvisiace zriadenie záložného práva,
	4. zriadenie vecného bremena na nehnuteľnosť, ktorá je v majetku obce,
	5. prevzatie dlhu a uznanie dlhu,
	6. postúpenie a nadobúdanie nedaňových pohľadávok nad hodnotu istiny 500,- €,
	7. nakladanie s majetkovými právami obce,
	8. vydávanie cenných papierov a nakladanie s nimi,
	9. vstup obce do združenia za účelom napr. výstavby inžinierskych sietí,
	10. vloženie majetku do zakladaných alebo existujúcich obchodných spoločností
	11. založenie inej právnickej osoby, ako obchodnej spoločnosti v zmysle obchodného zákonníka,
	12. zverenie majetku do správy organizácie pri zriadení organizácie (ďalšie zverenie, resp. vyňatie majetku je v kompetencii primátora),
	13. nadobúdanie nehnuteľného majetku (vrátane prijatia daru),
	14. odpustenie, prípadne zníženie pohľadávky obce nad 500,- € hodnoty istiny okrem daňových pohľadávok a nedoplatkov, ktoré upravuje zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov,
	15. odpustenie alebo zníženie nedaňovej pohľadávky a nedoplatku samostatne nad 500,- € vrátane hodnoty istiny v prípade, ak ide o nedaňovú pohľadávku a nedoplatok evidovaný organizáciou, ktorú obec založilo alebo zriadilo, ak pohľadávky a majetkové práva vznikli pri výkone správy k zverenému majetku,
	16. poskytovanie daru – hnuteľného majetku, ktorého zostatková cena je vyššia ako 500,-

€,

* 1. zámer vyhlásiť verejné obstarávanie, ak ide o podlimitnú zákazku alebo nadlimitnú zákazku na dodanie tovaru, poskytnutie služby, uskutočnenie stavebných prác, dodanie tovaru, ktorými sú potraviny a na poskytnutie služby podľa prílohy č.1 k zákonu č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v závislosti od jej predpokladanej hodnoty podľa aktuálne platných finančných limitov stanovených zákonom č. 343/2015 Z. z. o verejnom obstarávaní a o zmene a doplnení niektorých zákonov a /alebo vyhláškou Úradu pre verejné obstarávanie, ktorou sa ustanovuje finančný limit pre nadlimitnú zákazku, finančný limit pre nadlimitnú koncesiu a finančný limit pri súťaži návrhov. Zámer vyhlásiť verejné obstarávanie musí byť prerokovaný Obecným zastupiteľstvom v štádiu pred oficiálnym oznámením vyhlásenia verejného obstarávania v zmysle zákona o verejnom obstarávaní. Vyššie uvedený postup sa neaplikuje v prípade postupu Priameho rokovacieho konania zadávaného z dôvodu mimoriadnej udalosti nespôsobenej verejným obstarávateľom, ktorú nemohol predvídať podľa ustanovenia § 81 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov bez ohľadu na finančnú hodnotu zmluvy, kedy zmluvu schvaľuje starosta.
	2. uzavretie akejkoľvek zmluvy, predmetom ktorej nie je nakladanie s nehnuteľným majetkom obce – najmä zmluvy o dielo, kúpne zmluvy, nepomenované zmluvy a pod., ktoré nie sú výsledkom aplikácie postupov podľa zákona o verejnom obstarávaní (tiež s výnimkou zmluvy, ktorá je výsledkom postupu Priameho rokovacieho konania zadávaného z dôvodu mimoriadnej udalosti nespôsobenej verejným obstarávateľom, ktorú nemohol predvídať podľa ustanovenia § 81 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov bez ohľadu na finančnú hodnotu zmluvy, kedy zmluvu schvaľuje starosta) a ktorých hodnota je rovná alebo vyššia ako 500,- € bez DPH a uzavretie dodatku k takýmto zmluvám, ktorého hodnota je rovná alebo vyššia ako 50% hodnoty pôvodnej zmluvy alebo je rovná alebo vyššia ako 500,-€ bez DPH,
	3. zápočet pohľadávok, ak hodnota pohľadávky, ktorá má zaniknúť započítaním presiahne hodnotu 500,- € hodnoty istiny,
	4. koncesné zmluvy na uskutočnenie stavebných prác alebo koncesné zmluvy na poskytnutie služby uzatvorené podľa osobitného predpisu - zákona č.343/2015 Z.z. o verejnom obstarávaní o verejnom obstarávaní a o zmene a doplnení niektorých zákonov v znení neskorších predpisov (trojpätinovou väčšinou všetkých poslancov),
	5. zámer realizovať zlepšenie energetickej efektívnosti budovy alebo zariadenia vo vlastníctve obce prostredníctvom energetickej služby s garantovanou úsporou energie poskytovanej na základe zmluvy o energetickej efektívnosti pre verejný sektor,
	6. prevod nehnuteľnosti podľa článku 4 bod 5 písm. d) ods. II týchto zásad*.*

ab) rozhoduje:

1. o prebytočnosti nehnuteľnej veci pri majetku, ktorý obec nadobudlo z majetku Slovenskej republiky a ktorý slúži na výchovnovzdelávací proces v oblasti vzdelávania a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti,
2. o zmene účelového určenia majetku, ktorý obec nadobudlo z majetku Slovenskej republiky a ktorý slúži na výchovnovzdelávací proces v oblasti vzdelávania a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti,
3. o vklade majetku , ktorý obec nadobudlo z majetku Slovenskej republiky a ktorý slúži na výchovnovzdelávací proces v oblasti vzdelávania a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti, do obchodnej spoločnosti alebo o jeho použití na založenie inej právnickej osoby,
4. o prebytočnosti alebo neupotrebiteľnosti hnuteľnej veci pri majetku, ktorý obec nadobudlo z majetku Slovenskej republiky a ktorý slúži výchovnovzdelávací proces v oblasti vzdelávania a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti, ak jej zostatková cena je vyššia ako 500,- €,
5. o vyradení a/alebo odpredaji hnuteľných vecí vo vlastníctve obce v správe mestských organizácií, ktoré sú prebytočné alebo pre organizáciu neupotrebiteľné samostatne pri vyššej zostatkovej cene ako 500,- €,

# Starosta obce

ba) schvaľuje:

* 1. predaj hnuteľných vecí samostatne do hodnoty 500,- € vrátane (pre posúdenie hodnoty hnuteľných vecí je rozhodujúca ich zostatková hodnota) za kúpnu cenu najmenej vo výške všeobecnej hodnoty tejto veci,
	2. nájom hnuteľných vecí, ktorých zostatková hodnota je rovná alebo nižšia ako 1.000,- €
	3. nájom nehnuteľných vecí, ktorého trvanie s tým istým nájomcom neprekročí 10 kalendárnych dní v kalendárnom mesiaci,
	4. nájom majetku obce, ak úhrn súm nájomného počas celej doby nájmu nepresiahne 1..000,- € vrátane.
	5. poskytnutie dotácie v zmysle platných všeobecne záväzných nariadení (ďalej len

„VZN“) a uzavretie zmluvy o poskytnutí dotácie v prípade, ak je táto dotácia menovite schválená v rozpočte obce,

* 1. nadobudnutie hnuteľných vecí a peňažných darov, ak je ich prijatie bezodplatné, t.j. ak budú nadobudnuté darovaním alebo dedením,
	2. odpustenie alebo zníženie nedaňovej pohľadávky a nedoplatku do výšky 500,- € hodnoty istiny vrátane prípadu, ak hodnota istiny je rovná 500,- €. Pri daňových pohľadávkach a nedoplatkoch, ktoré upravuje zákon č.563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov, rozhoduje v plnej výške,
	3. poskytovanie daru – hnuteľného majetku, ktorého zostatková cena je rovná alebo nižšia ako 500,- €,
	4. zverenie alebo vyňatie majetku do správy obcou zriadených organizácií písomne protokolom o zverení, resp. vyňatí majetku (s výnimkou zverenia majetku do správy organizácie pri zriadení organizácie),
	5. uzavretie akejkoľvek zmluvy, predmetom ktorej nie je nakladanie s nehnuteľným majetkom obce – najmä zmluvy o dielo, kúpne zmluvy, nepomenované zmluvy a pod., ktoré nie sú výsledkom aplikácie postupov podľa zákona o verejnom obstarávaní a ktorých hodnota je nižšia ako 500,- € bez DPH a uzavretie dodatku k takýmto zmluvám ako aj k zmluvám, ktoré sú výsledkom aplikácie postupov podľa zákona o verejnom obstarávaní, ktorého hodnota nepresiahne 50% hodnoty pôvodnej zmluvy alebo je nižšia ako 500,-€ bez DPH a uzavretie akejkoľvek zmluvy, ktorá je výsledkom postupu Priameho rokovacieho konania zadávaného z dôvodu mimoriadnej udalosti nespôsobenej verejným obstarávateľom, ktorú nemohol predvídať podľa ustanovenia § 81 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov bez ohľadu na finančnú hodnotu tejto zmluvy

Starosta obce:

* + 1. minimálne 5 dní pred uzavretím zmluvy alebo dodatku v zmysle tohto bodu, zverejní informáciu o zámere uzavrieť túto zmluvu alebo dodatok poslancom obecného zastupiteľstva, pričom v prílohe informácie pre poslancov im zašle text dodatku, resp. zmluvy,
		2. najneskôr v deň uzavretia dodatku k zmluve o dielo na uskutočnenie stavebných prác, ktorého hodnota je vyššia ako 500,-€ bez DPH, zašle informáciu o zámere uzavrieť tento dodatok poslancom, pričom v prílohe informácie pre poslancov im zašle text dodatku.

Hodnotou sa na účely tohto bodu rozumie výlučne rozpočtový výdavok obce Žabokreky.

* 1. uzavretie akejkoľvek zmluvy, z ktorej plynie príjem do rozpočtu obce Žabokreky, ak takýto prípad nie je osobitne upravený v iných ustanoveniach týchto zásad,
	2. zápočet pohľadávok, ak hodnota pohľadávky, ktorá má zaniknúť započítaním nepresiahne hodnotu 500,- €, vrátane prípadu, ak hodnota je rovná 500,-€.

bb) rozhoduje:

1. o prebytočnosti alebo neupotrebiteľnosti hnuteľnej veci pri majetku, ktorý obec nadobudlo z majetku Slovenskej republiky a ktorý slúži na výchovnovzdelávací proces v oblasti vzdelávania a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti, ak zostatková cena majetku je rovná alebo nižšia ako 500,- €, okrem hnuteľných vecí, ktoré sú v správe mestských organizácií, o týchto rozhoduje riaditeľ príslušnej mestskej organizácie
2. o nakladaní s prebytočným a neupotrebiteľným majetkom obce ak zostatková cena takéhoto majetku je rovná alebo vyššia ako 500,- €,
3. o návrhoch na vyrovnanie inventarizačných rozdielov.
4. Starosta obce zriadi pre nakladanie s majetkom obce komisie zložené zo zamestnancov obce, ktoré sú poradnými orgánmi starostu. Ide o:
	1. **Likvidačnú komisiu Obce Žabokreky**, ktorá je zriadená a jej pôsobnosť je vymedzená platnou Smernicou starostu obce Žabokreky, je poradným orgánom starostu pri nakladaní s prebytočným a neupotrebiteľným majetkom obce.
	2. **Škodovú komisiu Obce Žabokreky**, ktorá je zriadená a jej pôsobnosť je vymedzená platnou Smernicou starostu obce Žabokreky, je poradným orgánom starostu pri uplatňovaní práv obce na náhradu škody.
5. Ostatné kompetencie, ktoré nie sú vymedzené v tomto článku, sú vymedzené v jednotlivých ustanoveniach týchto Zásad.

# Článok 5

## Nadobúdanie a prevody vlastníctva obce

1. Obec môže majetok nadobúdať:
	1. zo zákona,
	2. od právnických aj fyzických osôb zmluvou, a to odplatne alebo bezodplatne (darovaním),
	3. dedením,
	4. vlastnou podnikateľskou a investorskou činnosťou.
2. Nadobúdanie vlastníctva nehnuteľných vecí podlieha vždy schváleniu obecným zastupiteľstvom.
3. Obec môže nadobúdať hnuteľné veci a peňažné dary bezodplatne – darovaním a dedením. Bezodplatné nadobudnutie hnuteľnej veci a nadobudnutie peňažného daru na základe zmluvy schvaľuje starosta, a to podpísaním darovacej zmluvy.
4. Obec nadobúda majetok podnikateľskou činnosťou najmä v nasledovných prípadoch:
5. majetkovou účasťou pri podnikaní iných právnických alebo fyzických osôb,
6. vkladmi – peňažnými aj nepeňažnými – do obchodných spoločností v súlade s Obchodným zákonníkom.
7. Obec nadobúda majetok aj investorskou činnosťou, najmä v nasledovných prípadoch:
8. stavbou, rekonštrukciou, modernizáciou, technickým zhodnotením objektov a budov,
9. v súlade so zmluvou v prípadoch združenia prostriedkov s inými právnickými alebo fyzickými osobami.
10. Zmluvné prevody nehnuteľných vecí vždy podliehajú schváleniu obecným zastupiteľstvom.
11. Ak sa prevádza spoluvlastnícky podiel k nehnuteľnej veci, ku ktorej sa viaže predkupné právo, ponúkne obec tento spoluvlastnícky podiel tomu, kto má predkupné právo a to za podmienok, za ktorých bude inak uskutočnený prevod tohto podielu (pri dodržaní ustanovení zákona o majetku obcí), najmä podľa výsledkov obchodnej verejnej súťaže, dobrovoľnej dražby alebo priameho predaja. V prípade nezáujmu obec prevedie vlastnícke právo na osobu, ktorej návrh bol v obchodnej verejnej súťaži, dražbe alebo v priamom predaji najvýhodnejší alebo ak nie je obchodná verejná súťaž, dražba alebo priamy predaj povinný, tak na osobu, o ktorej tak rozhodne obecné zastupiteľstvo.
12. Darovanie nehnuteľného majetku obce je v zmysle zákona č. 369/1990 Zb. o obecnom zriadení v znení neskorších predpisov neprípustné, ak osobitný predpis neustanovuje inak.
13. Správca majetku obce je oprávnený do vlastníctva obce nadobúdať majetok vlastnou činnosťou:
14. odplatne (napr. kúpou),
15. bezodplatne (dedením, darom),

s predchádzajúcim súhlasom Obecného zastupiteľstva v Žabokrekoch alebo starostu v rozsahu kompetencií podľa čl. 4 bod 9 písm. a), aa) týchto zásad v prípade obecného zastupiteľstva alebo článku 4 bod. 9 písm. b), bb) týchto zásad v prípade starostu.

# Článok 6

## Prenechávanie majetku do užívania

1. Obec môže majetok, prenechať zmluvou na dočasné užívanie inej právnickej alebo fyzickej osobe a to v zásade odplatne, resp. môže veci dať do výpožičky inej právnickej alebo fyzickej osobe a to bezodplatne, pri dodržaní podmienok podľa § 9aa zákona č. 138/1991 Zb. o majetku obcí v znení neskorších predpisov a týchto zásad.
2. Zmluva o nájme, resp. o výpožičke musí mať písomnú formu a musí obsahovať najmä:
	1. presnú identifikáciu zmluvných strán,
	2. presnú špecifikáciu majetku obce,
	3. účel,
	4. spôsob užívania,
	5. čas užívania,
	6. podmienky užívania, výšku odplaty za užívanie, vrátane možnosti pripočítať aktuálnu výšku inflácie,
	7. právo prenajímateľa a povinnosť nájomcu uzatvoriť dodatok k zmluve, prípadne novú zmluvu v prípade schválenia nového predpisu o oceňovaní nehnuteľností, alebo ak bude iná cena schválená obecným zastupiteľstvom v Žabokreky,
	8. podmienky prenechania užívania hnuteľných a nehnuteľných vecí ďalšiemu subjektu,stavebné úpravy na predmete nájmu, resp. výpožičky môže nájomca, resp. vypožičiavateľ realizovať len po predchádzajúcom písomnom súhlase prenajímateľa, resp. požičiavateľa a v súlade so stavebným zákonom,
	9. Nájomca, resp. vypožičiavateľ je povinný vykonávať raz ročne inventarizáciu hnuteľných vecí a počas trvania zmluvy je za tieto veci hmotne zodpovedný.
	10. Nájomca, resp. vypožičiavateľ je oprávnený prenechať do užívania nehnuteľné veci ďalšiemu subjektu za podmienok dohodnutých v zmluve a po predchádzajúcom písomnom súhlase prenajímateľa, resp. požičiavateľa. Jedno vyhotovenie nájomnej zmluvy je nájomca, resp. vypožičiavateľ povinný odovzdať prenajímateľovi, resp. požičiavateľovi.
	11. Nájomca, resp. vypožičiavateľ je povinný zabezpečovať opravy a údržbu predmetu nájmu, resp. výpožičky v súlade s platnou právnou úpravou a pokynmi prenajímateľa, resp. požičiavateľa tak, aby nedochádzalo k znehodnocovaniu majetku obce a ku škodám na majetku obce.
	12. poistenie majetku vo vlastníctve obce, ktorý je predmetom prenájmu, resp. výpožičky zabezpečí vlastník majetku. Nájomca, resp. vypožičiavateľ je povinný spolupodielať sa na poistení majetku, ak mu to vlastník vyhradí v zmluve o nájme, resp. výpožičke. Pri škodovej udalosti je nájomca, resp. vypožičiavateľ povinný písomne informovať vlastníka o vzniknutej škode a priebehu likvidácie škodovej udalosti na majetku obce.
3. O uzavretí týchto zmlúv rozhodujú orgány obce v rozsahu, ako im určujú tieto zásady a platná legislatíva.

# Článok 7

## Správa majetku obce

1. Obec hospodári so svojím majetkom samostatne alebo prostredníctvom správcu majetku obce ( ďalej len správca ), ktorým je rozpočtová alebo príspevková organizácia zriadená podľa osobitného predpisu.
2. Správca nemôže nadobudnúť majetok do svojho vlastníctva. Majetok, ktorý správca nadobúda, je vlastníctvom obce a právne úkony pri správe majetku obce vykonáva v mene obce. Správca koná v mene obce pred súdmi a inými orgánmi vo veciach, ktoré sa týkajú majetku obce, ktorý spravuje.
3. Zverenie majetku do správy a vyňatie majetku zo správy sa vykonáva výlučne písomnou formou - protokolom o zverení / vyňatí majetku z /do správy.
4. Správcovia pri nadobudnutí majetku vlastnou činnosťou sú povinní v lehote do 30 dní túto skutočnosť písomne oznámiť útvaru majetku obce.
5. Po protokolárnom zverení majetku do správy sú správcovia majetku Obce povinní viesť zverený majetok v účtovnej evidencii v súlade s príslušnými právnymi predpismi o účtovníctve v súčinnosti s Obcou
6. Majetok obce môže byť v spoločnej správe viacerých správcov.
7. Spoločná správa je podielová. Podiel vyjadruje mieru, akou sa správcovia podieľajú na právach a povinnostiach vyplývajúcich zo spoločnej správy majetku obce. vzťahy správcov k majetku obce v spoločnej správe určuje vlastník pri zverení majetku do správy. Ak sa správcovia nedohodnú inak, sú podiely všetkých správcov rovnaké.
8. Práva a povinnosti uvedené v článku 8 sa vzťahujú aj na spoločnú správu.
9. Majetok obce, ktorý nie je v správe žiadneho správcu, spravuje obec prostredníctvom Obecného úradu.
10. Správcovia majetku Obce si môžu zmluvou o zámene správy vzájomne vymeniť majetok Obce vo svojej správe. Na platnosť zmluvy je potrebný súhlas Obce (resp. starostu).

# Článok 8

## Práva a povinnosti správcu mestského majetku

1. Správca je oprávnený a povinný majetok obce užívať na plnenie úloh v rámci predmetu činnosti, alebo v súvislosti s ním, nakladať s ním podľa týchto zásad, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu.
2. Subjekty, ktoré spravujú majetok sú oprávnené brať z neho úžitky. Nesmú ho scudzovať, ani viazať na majetok obce iné povinnosti (vecné bremená, záložné a predkupné práva a pod.).
3. Subjekty, ktorým bol zverený majetok obce, sú povinné hospodáriť s ním v prospech rozvoja obce, jeho občanov a ochrany a tvorby životného prostredia.
4. S majetkom obce, ktorý neslúži správcovi na plnenie úloh v rámci predmetu činnosti, alebo v súvislosti s ním, je správca povinný bezodkladne a účelne naložiť v súvislosti s týmito zásadami a osobitnými predpismi.
5. Prevod správy majetku obce medzi správcami sa uskutočňuje na základe schválenia prevodu primátorom obce zmluvou o prevode správy. Zmluva o prevode správy musí mať písomnú formu.
6. Správcovia si môžu zmluvou o zámene správy vzájomne vymeniť majetok obce vo svojej správe. Prevod správy medzi správcami sa uskutočňuje na základe schválenia prevodu primátorom obce zmluvou o prevode správy. Zmluva o prevode správy musí mať písomnú formu.
7. Subjekty, ktoré spravujú majetok obce sú povinné majetok zveľaďovať, chrániť a zhodnocovať. Sú povinné najmä:
8. udržiavať a užívať majetok,
9. chrániť majetok pred poškodením, zničením , stratou alebo zneužitím,
10. používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,
11. viesť majetok v účtovníctve podľa zákona č. 431/2002 Z. z. o účtovníctve v znení neskorších predpisov.
12. Organizácie založené alebo zriadené obcou, ktoré vykonávajú správu nehnuteľného majetku obce podľa zákona č. 138/1991 Zb. o majetku obcí v znení neskorších predpisov,navrhujú do katastra nehnuteľností zapísať správu majetku obce bezprostredne po zaradení majetku do majetkovej a účtovnej evidencie organizácie.
13. Poistenie majetku vo vlastníctve obce zvereného do správy zabezpečí správca predmetného majetku, ak mu to vlastník vyhradí v Protokole o zverení majetku do správy. Pri škodovej udalosti je správca majetku povinný písomne informovať vlastníka o vzniknutej škode a priebehu likvidácie škodovej udalosti na majetku obce.

# Článok 9

## Nakladanie s cennými papiermi

Pre nakladanie s cennými papiermi platia ustanovenia zákona č. 566/2001 Z. z.. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a zákona č. 530/1990 Zb. o dlhopisoch v znení neskorších predpisov.

# Článok 10

## Pohľadávky a iné majetkové práva obce

1. Právo správy a hospodárenia s pohľadávkami a majetkovými právami obce vykonávajú:
2. obec prostredníctvom Obecného úradu, ak pohľadávky a majetkové práva vznikli pri agende, ktorej výkon Obecný úrad zabezpečuje v zmysle zákona č. 369/1990 Zb. o obecnom zriadení v znení neskorších predpisov a ďalších platných právnych predpisov,
3. organizácie, ktoré obec založila alebo zriadila, ak pohľadávky a majetkové práva vznikli pri výkone správy k zverenému majetku,

(ďalej iba "subjekty").

1. Pri nakladaní s majetkovými právami obce sú subjekty povinné starať sa o to, aby všetky povinnosti dlžníka boli riadne a včas splnené, prípadne, aby sa pohľadávka včas uplatnila na príslušných orgánoch, a to vrátane úroku z omeškania.
2. Pri nakladaní s majetkovými právamije obec povinná zabezpečiť ochranu informácií pred neoprávneným prístupom alebo spracovaním.
3. Starosta obce môže dlžníkovi povoliť primerané splátky alebo povoliť odklad zaplatenia dlhu vo výške do 1 000 € dlžníkom písomne uznaného čo do dôvodu a výšky, prípadne priznaného právoplatným rozhodnutím súdu alebo iného orgánu, ak dlžník bez svojho zavinenia nemôže dlh alebo splátku včas zaplatiť. Splátky sa môžu povoliť len pod podmienkou, že sa dohodne splatnosť celej pohľadávky v prípade neuhradenia niektorej splátky. Taktiež je potrebné dohodnúť, že v prípade zlepšenia zárobkových a majetkových pomerov dlžníka má dlžník možnosť predčasného splatenia celého dlhu.

V prípade, ak výška dlhu presiahne 1000 €, o povolení splátok rozhoduje obecné zastupiteľstvo.

1. Ak je pohľadávka prechodne nevymožiteľná, sú subjekty oprávnené dočasne upustiť od jej vymáhania, musia však zabezpečiť, aby sa táto pohľadávka nepremlčala alebo nezanikla. Pohľadávky sa stávajú premlčanými po uplynutí lehoty stanovenej platnou právnou úpravou. Počas tohoto obdobia sú evidované na podsúvahovom účte pre prípad dobrovoľného plnenia.Po uplynutí tejto doby a nevysporiadaní pohľadávky sa táto účtovne odpíše v evidencii každoročne cez likvidačnú komisiu na základe návrhu inventarizačnej komisie.
2. Len čo odpadnú dôvody dočasného upustenia od vymáhania pohľadávky, je subjekt povinný vykonať všetky úkony na jej včasné vymoženie.
3. Zo závažných dôvodov, najmä sociálnych, môže:
4. starosta obce celkom alebo čiastočne odpustiť na žiadosť dlžníka nedaňovú pohľadávku do výšky 500,- € hodnoty istiny vrátane prípadu, ak hodnota istiny je rovná 500,-€,

a to len za podmienky, že celkový dlh, ktorý voči dlžníkovi eviduje obec alebo mestská organizácia ku dňu rozhodnutia o odpustení nedaňovej pohľadávky, nepresahuje výšku 500,- € hodnoty istiny. Do celkového dlhu podľa predchádzajúcej vety tohto bodu sa nezapočítava dlh, u ktorého došlo k jeho trvalému upusteniu od vymáhania nedaňovej pohľadávky podľa ods. 8 tohto článku.

Odpustiť pohľadávku nie je prípustné, ak vznikla v súvislosti s úmyselnou trestnou činnosťou. Odpustiť nedaňovú pohľadávku podľa tohto bodu voči tomu istému dlžníkovi je možné iba raz v kalendárnom roku, pričom pri rozhodovaní o jej odpustení je primátor alebo riaditeľ organizácie viazaný najviac rozsahom, ktorý dlžník uviedol vo svojej žiadosti. Pre účely tohto ustanovenia sa za jednu nedaňovú pohľadávku považujú aj sčítané istiny nedaňových pohľadávok vzniknuté z viacerých právnych titulov, ktoré uvedie dlžník vo svojej žiadosti.

1. V prípade, ak nedaňová pohľadávka presahuje limity určené v tomto bode, tak o trvalom upustení od vymáhania rozhoduje mestské zastupiteľstvo. Trvale upustiť od vymáhania nedaňovej pohľadávky podľa tohto bodu je možné na základe relevantných podkladov predložených zodpovedným zamestnancom (napr. dokument zo šetrenia v centrálnom registri exekúcií) v ktoromkoľvek štádiu vymáhania nedaňovej pohľadávky.
2. Pri konaní vo veci odpustenia a odpísania daňových nedoplatkov a pohľadávok sa postupuje v zmysle zákona č.563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.
3. Odpis pohľadávok je súčasťou záverečnej správy o inventarizácii za príslušný rok.
4. Hospodárenie s pohľadávkami musí mať písomnú formu.
5. Vymáhanie nedaňových pohľadávok môže byť v zmysle platnej legislatívy realizované najmä takto:
6. vymáhaním vlastnými zdrojmi,
7. vymáhaním prostredníctvom súdnych exekútorov,
8. postúpením,
9. uzatvorením zmluvy s tretím subjektom, ktorý zabezpečí vymáhanie.
10. Pri nakladaní s inými majetkovými právami obce sa primerane použijú ustanovenia článku 9 týchto zásad, pokiaľ osobitné predpisy neustanovujú inak.

# Článok 11

## Spôsoby výkonu práv vyplývajúcich z vlastníctva cenných papierov a majetkových podielov

1. Základnými zásadami spôsobu výkonu práv vyplývajúcich z vlastníctva cenných papierov a majetkových podielov sú najmä:
2. zásada efektívneho a účelného využitia vkladu obce v obchodnej spoločnosti alebo inej právnickej osobe,
3. zásada kontroly hospodárenia obchodných spoločností alebo iných právnických osôb, ktoré zabezpečujú verejnoprospešné služby pre obyvateľov obce,
4. zásada účelného využitia zisku.
5. Zástupcovia obce v orgánoch právnických osôb založených obcou alebo v orgánoch právnických osôb, v ktorých má obec postavenie ovládajúcej osoby alebo rozhodujúci vplyv majú povinnosť postupovať v súlade s príslušnými ustanoveniami osobitných predpisov.1)

# Článok 12

## Inventarizácia majetku obce

1. Inventarizácia majetku sa vykonáva v súlade so zák. č. 431/2002 Z. z. o účtovníctve v znení neskorších predpisov.
2. Na vykonanie inventarizácie primátor ustanoví **inventarizačnú komisiu**. Skutočné stavy hospodárskych prostriedkov sa zisťujú fyzickou inventúrou. V prípadoch, kde nie je možné vykonať fyzickú inventúru, vykoná sa dokladová inventúra. Zistené skutočné stavy sa zachytia v inventúrnych súpisoch. V súvislosti s inventarizáciou majetku sa zriaďuje Inventarizačná komisia. Táto komisia je zriadená a jej pôsobnosť je vymedzená Rozhodnutím starostu obce Žabokreky na každý rok zvlášť a zabezpečuje vykonanie riadnej inventarizácie majetku a záväzkov v tomto rozsahu:
3. budovy, stavby, pozemky,
4. stroje, prístroje a zariadenia, dopravné prostriedky, drobný dlhodobý majetok, ostatný dlhodobý hmotný majetok, umelecké diela, drobný hmotný majetok, majetok podľa operatívnej evidencie (OTE), majetok na podsúvahovom účte,
5. dlhodobý finančný majetok,
6. obstaranie dlhodobého majetku (nedokončené investície),
7. materiál na sklade,

1) napr. § 66a zákona č. 513/1991 Zb. Obchodný zákonník v znení neskorších predpisov, zákon

č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. peňažné prostriedky , základný bežný účet a ostatné účty,v hotovosti, ceniny, prísne zúčtovateľné tlačivá,
2. pohľadávky,
3. záväzky, úvery,
4. majetkové, peňažné a finančné fondy.
5. Správcovia obecného majetku vykonávajú jedenkrát ročne inventarizáciu zvereného aj nadobudnutého majetku. Kompletný inventarizačný záznam predložia Obecnému úradu v Žabokrekoch.
6. Po skončení každej inventarizácie inventarizačná komisia vyhotoví inventarizačný záznam, v ktorom uvedie okrem iného úhrn inventarizačných rozdielov, zistenia a návrhy opatrení.
7. O návrhoch na vyrovnanie inventarizačných rozdielov rozhodne starosta obce na základe odporučenia Inventarizačnej komisie.

# Článok 13

## Spoločné ustanovenia

1. Všetky úkony obce a obcou zriadených organizácií pri nakladaní a správe majetku musia byť písomné, inak sú neplatné.
2. Tieto zásady sú záväzné pre Obec Žabokreky a ním zriadené organizácie, ktoré si primerane upravia na svoje podmienky.
3. Kontrolu dodržiavania týchto zásad vykonávajú starosta, hlavný kontrolór, príslušní odborní zamestnanci Obecného úradu Žabokreky a riaditelia obcou zriadených organizácií.

# Článok 14

## Záverečné ustanovenia

1. Zmeny a doplnky týchto zásad podliehajú schváleniu Obecného zastupiteľstva v Žabokrekoch.
2. Tieto zásady nadobúdajú účinnosť 15tym dňom po dni zverejnenia na úradnej tabuli obce a na UPVS SR.
3. Dňom nadobudnutia účinnosti týchto zásad sa rušia Zásady hospodárenia a nakladania s majetkom obce Žabokreky č.01-2022 v platnom znení.

V Žabokrekoch dňa 16.11.2023

Ing. Zuzana Valocká v.r. starosta obce

# Príloha č. 1 k Zásadám hospodárenia a nakladania s majetkom obce Žabokreky Určovanie minimálnych cien za prenájom hnuteľného a nehnuteľného majetku vo vlastníctve Obce Žabokreky v prípadoch zníženia nájmu

**Článok 1**

Pre účely tejto prílohy č. 1 sa územie obce rozdeľuje do nasledovných sektorov: